open-index/open-wikipedia-markdown huggingface dataset:
תרבות קבוצה A

[ממוזער|שמאל|220px|[תבליט גבל שייח' סולימאן  מראה ככל הנראה את ניצחונו של פרעה קדום, אולי ג'ר, על נובים מקבוצה A בסביבות שנת 3000 לפני הספירה, כמעט מתקופת השושלת הראשונה. גילוף סלע זה מייצג מסע מצרי לתוך נוביה ונמצא ליד הקטרקט השני של נהר הנילוס.]]
**תרבות קבוצה A** הייתה תרבות עתיקה ששגשגה בין האשד הראשון והשני של הנילוס בנוביה התחתונה. תרבות זו התקיימה מ-3800 לפני הספירה עד 3100 לפני הספירה בקירוב.

## סקירה
בשנת 1907, גילה האגיפטולוג ג'ורג' אנדרו רייזנר לראשונה חפצים, השייכים לתרבות קבוצה A. מוקדים מוקדמים של ציוויליזציה זו כללו את קובניה בצפון ובוהן בדרום, עם אסואן, סיאלה, טושקה וקוסטול  ביניהם.

אוכלוסיית קבוצה A תוארה כ"דומה מאוד" מבחינה אתנית למצרים הקדם-השושלתיים במאפיינים פיזיים. יצרני קבוצה A שמרו על קשרים מסחריים עם המצרים הקדמונים. הם סחרו בחומרי גלם כמו קטורת, הובנה ושנהב, שלוקטו מאזור הנהר הדרומי. הם גם החליפו קרנליאן מהמדבר המערבי וכן זהב, שנכרה מהמדבר המזרחי  בתמורה למוצרי אומנות מצרית, שמן זית ופריטים אחרים מאגן הים התיכון. קבוצה A הייתה בעצם תרבות נאוליתית, אם כי כלי נחושת שיובאו ממצרים מוכרים מאתרי קבוצה A.

בתי מגורים של קבוצה A היו מורכבים ברובם מבקתות קנים ומחסות סלע, כאשר רוב היישובים קיבלו צורה של אתרי מחנה זמניים. היישוב המשמעותי היחיד הידוע נמצא באתר אפיה (Afyeh) בנוביה התחתונה, שם נמצאו גם שרידי בתים עם יסודות מאבן. מיקומה, האדריכלות והתרבות החומרית של אפיה, יחד עם ייחודה בנוביה, מצביעים על כך שייתכן שהייתה מאחז מצרי (נקאדה).

נובים מקבוצה A היו רועים-נוודים למחצה וחקלאים ראשוניים שגם עסקו בדיג, ציד וליקוט נרחב. עדויות לחקלאות מופיעות לראשונה בתקופת קבוצה A המאוחרת, בסביבות 3200-3000 לפני הספירה (עכשווית עם נקאדה III).

## שפה
הזיקה הלשונית של תרבות קבוצה A אינה ידועה, אך על פי קלוד ריילי, לא סביר שהיא דיברה בשפה של הענף הצפון-מזרחי-סודאני של נילו-סהרה. מעבר לכך ריילי קובע כי "מגוון האפשרויות נותר רחב" וכולל: שפה השייכת לענף אחר (שאיננו צפון-מזרח-סודאני) של משפחת נילו-סהרה, שפה כושית או שפה אפרו-אסייתית אחרת.

## קיומה של קבוצה B
תרבות קבוצה A הגיעה לסיומה בסביבות שנת 3100 לפני הספירה, כאשר היא הושמדה, ככל הנראה על ידי שליטי השושלת הראשונה של מצרים. בעקבות תרבות קבוצה A, רייזנר זיהה במקור תרבות קבוצה B וקבוצה C שהתקיימו בתוך נוביה. עם זאת, תאוריית קבוצה B התיישנה כאשר הנרי ס. סמית' הוכיח כי מדובר בביטוי חלול של תרבות קבוצה A. עם המשבר הקיומי של קבוצת B, עולה כי הקבורות הללו היו פשוט גרסאות גרועות יותר של קבורה מקבוצה A וכי טווח התרבות של קבוצה A נמשך מעבר ל-3100 לפני הספירה.

## קישורים חיצוניים


* Early States and the A-Group 'Proto-Kingdom'
* Regional variations in the so-called “A-Group” Culture of Lower Nubia
* Hans-Åke Nordstrom: The Nubian A-Group
* Maria Gatto: Hunting for the Exclusive Nubian A-Group People; Renée Friedman: Setting the Scene
* Nubian Cultures: A and C-Group
* Early Burials: A-Group and C-Group
* The Exhibit of Nubian Antiquities
* Nancy C. Lovell: Nubian A- and C-Groups
* Maria Carmela Gatto: The Nubian A-group: a reassessment


## הערות שוליים

קטגוריה:מצרים: תרבויות ארכאולוגיות
קטגוריה:ארכאולוגיה נובית
נדיר חיפי

**נדיר חיפי** (בצרפתית: **Nadir Hifi**) הוא כדורסלן צרפתי-אלג'יראי המשחק בעמדות הקלע והרכז בפריז בסקטבול מליגת העל הצרפתית בכדורסל והיורוליג.

## קריירה מקצועית
חיפי נולד בשטרסבורג וגדל במחלקת הנוער של קבוצת הכדורסל המקומית. ב-2020 חתם בלה פורטל מליגת העל הצרפתית בכדורסל. הוא שיחק במשך שלוש שנים בלה פורטל וחווה פריצה בעונת 2022/23, בה קלע 16.8 נקודות בממוצע למשחק.

חיפי התמודד בדראפט ה-NBA 2023, אך לא נבחר.

### פריז (2023–הווה)
ב-2023 חתם חיפי לשלוש שנים בפריז בסקטבול. בעונתו הראשונה, עונת , הוא נבחר למשחק האולסטאר של ליגת העל הצרפתית, לחמישיית העונה בליגה הצרפתית ולחמישיית העונה השנייה ביורוקאפ לאחר שקלע 16.3 נקודות למשחק (רביעי במפעל) וזכה עם קבוצתו בגביע.

בעונת  נבחר לחמישיית העונה של הליגה הצרפתית לאחר שסיים כמלך הסלים שלה עם 17.8 נקודות בממוצע למשחק והוביל את פריז לדאבל ראשון בתולדותיה של אליפות צרפת בכדורסל והגביע הצרפתי בכדורסל. בנוסף, באותה עונה נבחר ל לאחר שקלע 15.1 נקודות בממוצע למשחק ועלה עם פריז לרבע גמר פלייאוף היורוליג, בו הודחה בידי האלופה בסופו של דבר פנרבחצ'ה.

## קריירה בנבחרת
ב-2017 שיחק חיפי במדי נבחרת אלג'יריה בכדורסל עד גיל 16 באליפות אפריקה לנוער, בה סיימה נבחרתו במקום השלישי. עם זאת, ב-26 בפברואר 2024 הוא ערך את הופעת הבכורה שלו בנבחרת הבוגרת של , כשקלע 2 נקודות בניצחון 74–64 על  במסגרת מוקדמות יורובאסקט 2025. באליפות אירופה עצמה הוא שותף בארבעה משחקים, בהם קלע 5.8 נקודות בממוצע.

## חיים אישיים
שני הוריו של חיפי הם ממוצא אלג'יראי, ושניהם היו ספורטאים: אביו היה כדורגלן ואימו הייתה שחיינית.

## קישורים חיצוניים

*פרופיל, באתר פריז בסקטבול
*פרופיל, באתר פיב"א החדש

## הערות שוליים

קטגוריה:צרפתים ממוצא אלג'יראי
קטגוריה:כדורסלנים צרפתים
קטגוריה:כדורסלני פריז
קטגוריה:צרפתים שנולדו ב-2002
מלאכים נופלים (שיר)

"**מלאכים נופלים**" הוא שיר שהוקלט על ידי הזמר-יוצר הישראלי שרון הולצמן. הוא יצא לאור כסינגל באוגוסט 2014.

## רקע וכתיבה
השיר נכתב, הולחן והופק מוזיקלית על ידי שרון הולצמן ושוחרר במלאת שנה למותו של המוזיקאי גבריאל בלחסן. השיר נכתב כמחווה ומוקדש לזכרו של גבריאל.

## קישורים חיצוניים

* 

## הערות שוליים

קטגוריה:שירים בעברית
קטגוריה:שירים שהולחנו על ידי שרון הולצמן
דראגוטין יסיך

**דראגוטין יסיך** (בסרבו-קרואטית: **Dragutin Jesih**; 8 במאי 1895 – 20 בנובמבר 1944) היה כומר קתולי, חסיד אומות העולם קרואטי, אשר פעל להצלת יהודים בשטחי המדינה העצמאית של קרואטיה, והוצא להורג בעקבות פעילותו.

## קורות חייו
יסיך נולד בכפר סטנייבץ (בקרואטית: Stenjevec) אשר לימים הפך לפרבר של העיר זאגרב. הוא יצא ללימודי תאולוגיה בארצות הברית והוסמך לכמורה ב"סמינר סיינט פרנסיס"  אשר בוויסקונסין. הוא כיהן בשורת משרות כמורה בארצות הברית, ופרסם ספרים ומאמרים בנושאים תאולוגיים. ב-1933 שב ליוגוסלביה וכיהן במשרות כמורה באזור קרואטיה.

במהלך מלחמת העולם השנייה, לאחר הפלישה ליוגוסלביה על ידי גרמניה הנאצית והקמת המדינה העצמאית של קרואטיה סייע באופן פעיל למשפחות יהודיות להסתתר מפני רדיפות האוסטאשה ושילוחן למחנות ההשמדה. בין השאר הציל את דן ברעם ומשפחתו כאשר מצא להם מסתור במרתף כנסייה בכפר שצ'יטארייבו (בקרואטית: Šćitarjevo), בו כיהן ככומר. ברעם עלה לימים לישראל וכיהן כתת ניצב במשטרת ישראל. בנוסף, העניק יסיך מסתור לפצועים מקרב כוחות הפרטיזנים של טיטו.

בנובמבר 1944, כתוצאה מהלשנה, פשטו על ביתו אנשי אוסטאשה. יסיך הובל לכפר הסמוך לנהר סאווה, שם נרצח באכזריות בנשק קר וגופתו הושחתה. גופתו נמצאה שלושה שבועות לאחר הירצחו, והוא נקבר בחשאי באותו היום.

ביוזמתו של דן ברעם הכיר ב-1 בספטמבר 1992 ארגון יד ושם בדראגוטין יסיך כחסיד אומות העולם.

## קישורים חיצוניים
* The persecuted Croatian boy was the founder of the Israeli National Guard באתר vecernji.hr 
* Dragutin Jesih – the 70th anniversary of the martyr's death of the priest of Ščitarjevo, באתר krizari.hr 

## הערות שוליים

קטגוריה:קרואטים חסידי אומות העולם
קטגוריה:מצילים בשואה: יוגוסלביה
קטגוריה:כמרים
קטגוריה:חסידי אומות העולם שנרצחו
קטגוריה:ילידי 1895
קטגוריה:נפטרים ב-1944
תיכון מקיף ט' ראשון לציון

**תיכון מקיף ט' ראשון לציון** מוכר גם **כקרית החינוך ע"ש דוד אלעזר** הוא בית ספר תיכון עירוני אשר הוקם בשנת 1999 במערב ראשון לציון, בשכונת נאות אשלים. בבית הספר פועלות כיתות ז'–י"ב ולומדים בו 1,380 תלמידים. בית ספר מקיף ט' חורט על דגלו את ערכי כבוד האדם, ערך הנתינה, המורשת היהודית וידע עולם, שייכות ומחויבות לערכי היסוד של מדינת ישראל, אכפתיות ומחויבות לאיכות הסביבה.

בבית הספר פועלות מספר מגמות ומסלולי לימוד ביניהם: מגמת החינוך הגופני, מגמת ספרדית, מגמת מחשבת ישראל, הנדסת תוכנה, ביוטכנולוגיה ופיזיקה.

## מבנה
תיכון מקיף ט' מתחלק לשני מתחמים שונים:
* **החטיבה העליונה** – בניין אשר נמצא ברח' התזמורת 17 ראשון לציון, בו לומדים תלמידי שכבות י'–י"ב. בין השאר המתחם כולל את בניין החטיבה עליונה.
* **חטיבת ביניים** – בניין אשר נמצא ברחוב נגבה 33 ראשון לציון, ובו לומדים תלמידי שכבות ז'–ט'.

## מגמות לימוד
בבית הספר נלמדים כל מקצועות החובה, אך במקצועות הבחירה ישנם מספר רב של מסלולים:
* **מגמת חינוך גופני** – מגמה שש שנתית (מכיתה ז' עד כיתה י"ב). המגמה משלבת לימודים עיוניים ברמת בגרות ופעילות ספורטיבית מוגברת. תלמידי המגמה מגבירים לימודי אנטומיה, פיזיולוגיה, פסיכולוגיה של הספורט, תולדות החינוך הגופני-עיוני, ובמישור העיוני חדר כושר. בתום לימודיהם יקבלו בוגרי המגמה תעודת מדריך חדר כושר ובריאות, מדריך אימון אישי ומדריך רצועות מטעם מכון וינגייט.
* **מגמת ביוטכנולוגיה** – מגמה על-אזורית שש שנתית של לימודי מדעיים ברמה גבוהה המורכבת מ-10 יחידות לימוד הכוללות בגרות מתוקשבת, עבודת מעבדה, ופרויקט מחקר במכון אקדמי.
* **מגמת הנדסת תוכנה** – מגמת הנדסת תוכנה מכשירה את בוגריה לעסוק בעיצוב תוכנה ובתכנות מחשבים. תלמידי המגמה מגבירים מדעי המחשב ברמה של 5 יחידות לימוד ועבודת הגמר שלהם היא בנושא תכנות אפליקציות בסביבת אנדרואיד.

## הערות שוליים

קטגוריה:ראשון לציון: בתי ספר
קטגוריה:בתי ספר תיכוניים בישראל
סלין לה דיווין

**סלין לה דיווין** היא מלכת דראג ישראלית שאותה מגלם האמן והפעיל החברתי **אסף פרן**. משנת 2012 היא מופיעה ומנחה את אירועי ומצעדי הגאווה בבאר שבע.

## ביוגרפיה
פרן נולד ב-4 ביוני 1992 וגדל בבאר שבע. אימו הילה היא אחות בבית החולים סורוקה ואביו שלמה, יליד וילנה, הוא מנהל פרויקטים.

## קריירה מקצועית
סלין לה דיווין נוצרה על ידי פרן לראשונה כשהיה בן 15, במסגרת ההרכב "נותנות בעקב" שהופיע בליין מסיבות להט"בי במועדון ה"מונרו" בבאר שבע. בהמשך ייסד פרן את ליין ה"ג'נדר בלנדר", במה פתוחה לאמני דראג מדרום הארץ, וב-2014 ייסד את ערב הדראג הדו-שבועי "טווינק". בשנת 2016 פתח בבאר שבע בית ספר לדראג. בשנת 2020 יצר את הליין "מוגזם" שאירח מדי חודש מלכות דראג ישראליות מובילות.

סלין לה דיווין הצטרפה בשנת 2022 להרכב "דראג בראנץ'", אחד ממופעי הדראג המצליחים בישראל, והופיעה עם אמני דראג בינלאומיים כמו פנג'ינה הילס וקוקו מונטריז.

בשנת 2021, לרגל אירועי הגאווה בבאר שבע, יצר פרן עם המעצב יואב מאיר את דגל הגאווה הגדול במזרח התיכון, באורך 30 מטר וברוחב 9 מטר. בדגל נעשה שימוש קבוע מדי שנה במצעדי הגאווה בבאר שבע ובמצפה רמון.

בשנת 2022 עיצב בגדים לתערוכת "לובשים גאווה", בה הוצגו גברים בעלי ברית של הקהילה הגאה לבושים בבגדים בצבעי הגאווה. התערוכה הוצגה בדיזנגוף סנטר והשתתפו בה בין היתר פבלו רוזנברג, דוד דביר וירמי קפלן.

מחוץ לדראג, עובד כמאפר, ובעלים של סטודיו לעיצוב אופנה ועסק למיצגים ותוכן אומנותי לאירועים.

## חיים אישיים
פרן מתגורר בבאר שבע עם בן זוגו דקל. בניגוד למלכות דראג אחרות, לסלין לה דיווין אין נוכחות משל עצמה ברשתות החברתיות, וחשבונותיו האישיים של פרן משמשמים גם עבור דמות הדראג שלו.

## קישורים חיצוניים
* 
* 
* 
* 

## הערות שוליים

קטגוריה:דראג קווינס
קטגוריה:דראג בישראל
קטגוריה:להט"בים ישראלים
קטגוריה:פעילים חברתיים ישראלים
קטגוריה:ישראלים שנולדו ב-1992
עלי רידא עבאס

**עלי רידא עבאס** (בערבית: **علي رضا عباس**, בתעתיק מדויק: **עלי רצ'א עבאס**; ידוע גם בשם: **אבו חוסין בריש** או **אבו עלי רדא**; נולד ב-1964) הוא מפקד כוח רדואן, יחידת העילית של ארגון חזבאללה.

## ביוגרפיה
עלי רידא עבאס, יליד סביב שנת 1964, גדל בעיירה באריש שבנפת צור בדרום לבנון. בשנות ה-90 שרד ניסיון התנקשות לצד אבראהים עקיל, ולאחר מכן התקדם לתפקידי פיקוד ומבצעים בכירים ב-חזבאללה. הוא קיבל הכשרה צבאית מתקדמת באיראן, והפך לאחד מקציני המבצעים הבולטים בציר הדרומי. הופיע לעיתים נדירות בציבור, ובדרך כלל כשפניו מכוסות בעת מסירת מסרים צבאיים.

רידא שימש כמפקד יחידת בדר של חזבאללה, האחראית על האזור שמצפון לנהר הליטני ועד אזור צידון.

## מלחמת חרבות ברזל
ב-19 בספטמבר 2024 פתח חיל האוויר הישראלי במבצע חיצי הצפון, שבמהלכו חוסלה מרבית צמרת הזרוע הצבאית של חזבאללה, למעט עלי רידא עבאס. בעקבות חיסולו של אבראהים עקיל בביירות ושינויים במבנה הפיקוד, מונה רידא, על פי דיווחים, למפקד העליון של כוח רדואן, והוביל את הכוח במהלך המלחמה.

לפי דיווחים, סגנו היה עלי מוסא דקדוק, שהיה אחראי על "תיק הגולן" של חזבאללה. דקדוק חוסל בתקיפה אווירית של חיל האוויר הישראלי ב-10 בנובמבר 2024.

## הערות שוליים

קטגוריה:פעילי חזבאללה
קטגוריה:טרוריסטים לבנונים
קטגוריה:לבנונים שנולדו ב-1964
רחל מאופקים (סרט)

**רחל מאופקים** הוא סרט טלוויזיה דרמה תיעודית ישראלי העוקב אחר סיפורה של רחל אדרי ובעלה דוד שהוחזקו כבני ערובה בביתם שבאופקים על ידי מחבלים. הסרט נוצר על ידי זהר וגנר כחלק מפרויקט השנה ל-7 באוקטובר של תאגיד השידור הישראלי והוא שודר ב-12 באוקטובר 2024 בכאן 11.

## תוכן
בבוקר טבח שבעה באוקטובר, רחל ודוד אדרי הוחזקו בביתם שבאופקים כבני ערובה על ידי חוליית מחבלים. במשך 20 שעות שרדו הזוג אדרי לבדם עם המחבלים עד לחילוצם על ידי כוחות הביטחון. במהלך השעות, רחל הציעה למחבלים אוכל ושתייה, שוחחה איתם וטיפלה באחד הפצועים.

הסרט עוקב אחר רצף האירועים באמצעות שחזורים, צילומים מחיי היום-יום וחומרי ארכיון ממצלמות השוטרים.

## שחקנים ודמויות

## הפקה
### פיתוח
ב-31 באוקטובר 2023 פורסם ש"נו דרמה" ו"שמונה הפקות" החלו לעבוד על סרט טלוויזיה תיעודי מתוסרט על סיפורה של רחל אדרי, שטרם נרכש על ידי אחד מגופי השידור הישראלים. שם העבודה של הסרט היה "רחל, 20 שעות באופקים".
### ליהוק וצילומים
ביולי 2024 פורסם שמירב גרובר תגלם את רחל ואלברט אילוז יגלם בעלה דוד. בנוסף, אביתר אדרי, בנם השוטר של רחל ודוד, ישחק בתפקיד עצמו. הצילומים החלו באותו חודש, ואדרי הייתה נוכחת בסט הצילומים על מנת לעזור בשחזור. צילומי הסרט נערכו בסט צילומים שעוצב כהעתק מדויק של בית משפחת אדרי באופקים.

## ביקורת
לפי נתוני צפייה ראשוניים כולל צפייה נדחית עד 2:00 בלילה, הסרט השיג 8.1 אחוזי צפייה במגזר היהודי ו-223 אלף צופים באוכלוסייה הכללית.

הסרט קיבל ביקורות מעורבות, שהתייחסו בין היתר לשבירת הקיר הרביעי בסרט – המעבר החוזר ונשנה בין סצנות הדרמה לקטעי "מאחורי הקלעים" המראים את תהליך העבודה עליהן יחד עם אדרי עצמה.

ניר וולף מעיתון "ישראל היום" כתב על הסרט שהוא , אך ציין ש אלא ש.

ליאור בן עמי מעיתון "ידיעות אחרונות" כתב על הסרט שהוא .

אבישי סלע מאתר "Time Out" טען שהסרט , דבר שלטענתו .

## קישורים חיצוניים
* 

* 
* 
* 

## הערות שוליים

קטגוריה:סרטי טלוויזיה ישראליים
קטגוריה:סרטים ישראליים משנת 2024
קטגוריה:תאגיד השידור הישראלי: סרטים תיעודיים
קטגוריה:כאן שנה 7.10
קטגוריה:סרטי מלחמת חרבות ברזל
קטגוריה:הטבח באופקים
אור-לי ניב

**אור-לי ניב** (נולדה ב-2 ביוני 1967) היא פעילת להט"ב ישראלית, סגנית ראש עיריית גבעתיים וממלאת מקומו. שירתה כסגן אלוף בצה"ל. מעוטרת ב"עיטור הגאווה הישראלית" מטעם "האגודה למען הלהט"ב".

## ביוגרפיה
אור-לי ניב נולדה ביפו לפנינה, שעלתה מטורקיה ולויקטור שעלה ממרוקו. אחות בכורה מבין שלושה אחים. בילדותה המשפחה עברה לתל אביב, ובהמשך חייה עברה לגבעתיים.

### קריירה צבאית
במשך 25 שנה שירתה בצה"ל בתפקידי הדרכה, פיקוד, וכוח אדם והגיעה לדרגת סגן-אלוף. לאורך השנים שימשה כמפקדת קורס קצינות, ראש מנהל הקצינים וראש תחום משאבי האנוש של אגף התקשוב. במקביל לשירותה הצבאי, למדה לתואר ראשון בלימודי ארץ ישראל וגאוגרפיה באוניברסיטת בר-אילן, ותואר שני בניהול מערכות בריאות באוניברסיטת בן-גוריון בנגב. בשנת 2010 השתחררה מצה"ל, ועם פרישתה עבדה במיזם "סיסמה לכל תלמיד".

### נבחרת ציבור
בשנת 2013 נבחרה למועצת עיריית גבעתיים מטעם רשימת "גבעתיים שלנו" בראשות רן קוניק. לאחר הבחירות מונתה לסגנית ראש העירייה, וקיבלה את תיק הקהילה של העיר. במסגרת זו הקימה את עמותת קהילתיים, שתקציבה השנתי מוערך ביותר מ-50 מיליון ש"ח. לצד זאת שימשה לאורך השנים כאחראית על נושאי הנשים, בריאות, נוער, ביטחון, תרבות ופנאי.

אור-לי ניב היא השנייה ברשימת המפלגה, אחרי ראש העירייה. מכהנת כסגנית ראש העירייה וממלאת מקומו. מחזיקה בתיקים: תרבות קהילה ופנאי, אירועים, בריאות, חירום וביטחון, הקהילה הגאה, מוגנות בחירום, יו"ר מועצת הנשים העירונית, יו"ר עמותת קהילתיים, יו"ר ועדות מל"ח, יו"ר ועדת ביטחון וחברה בוועדת כח אדם בכיר.

כמחזיקת תיק הלהט"ב בעיריית גבעתיים, הובילה את גבעתיים למקום הראשון בדירוג הערים הידידותיות ביותר ללהט"ב בישראל. על פועלה מול משרד הביטחון, ועל הישגיה בתחום הלהט"ב בעיריית גבעתיים, קיבלה בשנת 2024 את "עיטור הגאווה הישראלית" מטעם האגודה למען הלהט"ב.

## חיים אישיים
מתגוררת בגבעתיים ביחד עם זוגתה מיכל. שלושה ילדים בהורות משותפת. עומרי ניב פיירשטיין, בנן הבכור, מבין שלושה ילדים שהביאו בהורות משותפת, היה לוחם חילוץ והצלה שנפל ב-7 באוקטובר 2023 במתקפת הפתע על ישראל בקרב זיקים. לאחר נפילתו הכיר משרד הביטחון בניב ובזוגתה כאימהות שכולות, ועל קברו של עומרי רשומים שמות שלושת ההורים: אור-לי ניב, מיכל אדלשטיין-ניב וקובי פיירשטין. שתי החלטות אלו נחשבות לתקדימיות. גם בדף "יזכור" הרשמי של חללי צה"ל כתובים שלושת הוריו, שתי אימהות ואבא.

## קישורים חיצוניים
* 

## הערות שוליים

קטגוריה:להט"ביות ישראליות
קטגוריה:פוליטיקאים להט"בים ישראלים
קטגוריה:חברי מועצת העיר גבעתיים
קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:קצינות צה"ל בדרגת סגן-אלוף
קטגוריה:סגני-אלופים בצה"ל
קטגוריה:ישראליות שנולדו ב-1967
קטגוריה:ישראלים שנולדו ב-1967
מקסים טלוברוב

**מקסים ודימוביץ' טלוברוב** (באוקראינית: **Максим Вадимович Таловєров**; נולד ב-28 ביוני 2000) הוא כדורגלן אוקראיני המשחק בעמדת מגן בקבוצת סטוק סיטי ובנבחרת אוקראינה.
## קריירה
מקסים טלוברוב נולד בעיר נלצ'יק שברוסיה, בתקופה, בה אביו, ודים טלוברוב, שיחק בקבוצת ספרטק נלצ'יק. גדל בעיירה וליקה נובוסילקה במחוז דונצק של אוקראינה. התגלה ככישרון כבר בגיל מאוד צעיר. התחנך באדמיה לכדורגל של המועדון שחטאר דונצק. בגיל 15 עבר לקבוצת הנערים של ארסנל קייב, אך כעבור שנה שב לדונצק וצורף לקבוצת הנוער של אולימפיק דונצק. בגיל 19 חתם על חוזה הראשון שלו בקבוצת דינמו צ'סקה בודייוביצה מליגת העל הצ'כית. הוא שיחק בהתחלה בקבוצה הצעיר של המועדון ובהמשך הושאל למשך כחצי עונה לקבוצת ספרטה פראג. בספרטה שיחק גם כן בקבוצה הצעירה. בעונת 2020/2021 הצטרף לסגל הקבוצה הבוגרת של דינמו צ'סקה בודייוביצה. בינואר 2022 חתם בקבוצת סלביה פראג. ביולי של אותה שנה הושאל למשך עונה אחת לקבוצת סלובן ליברץ. בפברואר 2023 הועבר (גם בהשאלה) לקבוצה האוסטרית ל.א.ס.ק. לינץ. בפברואר 2024 חתם טלוברוב עם הנהלת ל.א.ס.ק. על חוזה שחקן עד לשנת 2027. ב-31 בינואר 2025 הודיעה הנהלת קבוצת פלימות' ארגייל מפוטבול ליג צ'מפיונשיפ שהחתימה את טלוברוב לתקופה של שלוש וחצי שנים.
## נבחרת
בשנת 2021 זומן טלוברוב לסגל הנבחרת הצעירה של אוקראינה. הוא השתתף עם הנבחרת באליפות אירופה בכדורגל עד גיל 21, בה הגיע עם קבוצתו עד לשלב חצי הגמר. טלוברוב נטל חלק בארבעה מתוך חמשת משחקי הנבחרת בטורניר.

בתחילת 2024 זומן טלוברוב לנבחרת הבוגרת של אוקראינה. את הופעת הבכורה שלו במדי הנבחרת ערך ב-21 במרץ 2024 - נכנס כמחליף במהלך משחק מול נבחרת בוסניה והרצגובינה במסגרת מוקדמות יורו 2024.

נכלל בסגל נבחרת אוקראינה לטורניר יורו 2024.
השתתף במשחק אחד בלבד - נכנס כמחליף בתוספת הזמן במהלך משחק נגד נבחרת סלובקיה בשלב הבתים.

היה בסגל הנבחרת האולימפית של אוקראינה בבאולימפיאדת פריז. נטל חלק בכל שלושת משחקי הנבחרת בטורניר.
## קישורים חיצוניים

## הערות שוליים

קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:כדורגלני ספרטה פראג
קטגוריה:כדורגלני סלביה פראג
קטגוריה:כדורגלני סלובן ליברץ
קטגוריה:כדורגלני ל.א.ס.ק. לינץ
קטגוריה:כדורגלני דינמו צ'סקה בודייוביצה
קטגוריה:כדורגלני פלימות' ארגייל
קטגוריה:כדורגלני נבחרת אוקראינה
קטגוריה:כדורגלנים אוקראינים באולימפיאדת פריז (2024)
קטגוריה:כדורגלני יורו 2024
קטגוריה:כדורגלני סטוק סיטי
קטגוריה:אוקראינים שנולדו ב-2000
גן עדן של משוגעים

"**גן עדן של משוגעים**" הוא אלבום הבכורה של הזמר-יוצר הישראלי ששון שאולוב. הוא יצא לאור ב-11 באוגוסט 2024 בהוצאת חברת התקליטים אבי גואטה הפקות בע"מ. מתוך האלבום יצאו בסך הכול שלושה-עשר סינגלים, ביניהם הלהיטים: "משהו אמיתי בעיניים", "בואי נדבר", "נתראה בגלגול הבא" ו"גן עדן של משוגעים".

בין היתר, נכלל באלבום השיר "הדם שלי" שהוקלט ביחד עם הזמרת אודיה.

## רקע והפקה
בינואר 2023 הוציאה ששון את שירו "משהו אמיתי בעיניים" שזכה להצלחה ארצית. אחריו, יצאו "ביחד איתי" ו"כשיגמר לכם הקיץ". בספטמבר באותה השנה יצא להיט נוסף בשם "בואי נדבר", שדורג בעשירייה הפותחת בהיטליסט והעשירייה. בהמשך לכך, הקליט מחדש את "נתראה בגלגול הבא" של הראפר רביד פלוטניק. גרסת הכיסוי פורסמה בסמוך לתחילתה של מלחמת חרבות ברזל; אחריה פורסם הסינגל "מדינה כואבת" שיצא ברוח התקופה וכלל עטיפה של בחורה המביטה קדימה. בסוף 2023 יצא "גן עדן של משוגעים".

בתחילת שנת 2024 החליט ששון להוציא דואט עם הזמרת אודיה בשם "הדם שלי" שהוצע במקור לזמרת עדן בן זקן. לאחר מכן, הוחלט לשנות את צורת הפעולה של קידום הקריירה המוזיקלית של ששון – ארבעה סינגלים "רחובות ריקים", "כמה טוב לנו", "איפה את?" ו"חלק ממני" יצאו בפרק זמן קצר של ארבעה ימים בלבד. לבסוף, יצא הסינגל "חיים שכאלה" שחתם את תקופת "גן עדן של משוגעים". מטעם ששון נמסר שהאלבום יופץ בתור אלבום הבכורה של הזמר ויודפס על גבי תקליט בצבע כסף.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2024
קטגוריה:אלבומי ששון איפרם שאולוב
קטגוריה:אלבומים בעברית
קטגוריה:אלבומי חברת אבי גואטה הפקות בע"מ
בוהדן מיכאיליצ'נקו

**בוהדן וסיליוביץ' מיכאיליצ'נקו** (באוקראינית: ** Богдан Васильович Михайліченко**; נולד ב-21 במרץ 1997) הוא כדורגלן אוקראיני המשחק בעמדת מגן בקבוצת פוליסיה ז'יטומיר ובנבחרת אוקראינה.
## קריירה
גדל במחלקת הנוער של דינמו קייב. בגיל 18 הועלה לקבוצה הבוגרת של המועדון, אך כמעט ולא שותף במשחקים. בתחילת 2017 הושאל לקבוצת סטאל קמיאנסקה. כעבור שנה עבר בהשאלה לזוריה לוהנסק. ב־2019 זוריה קנתה את כרטיס השחקן שלו מדינמו קייב. באוגוסט 2020 חתם מיכאיליצ'נקו על חוזה של 4 שנים עם קבוצת אנדרלכט הבלגית. ב־2022 השאילה אותו אנדרלכט לשחטר דונצק עם אופציה של קניה. האופציה לא מומשה ומיכאיליצ'נקו עבר לקבוצת דינמו זאגרב במעמד של סוכן חופשי. בשנת 2024 שב לאוקראינה וחתם בפוליסיה ז'יטומיר
## נבחרת
מיכאיליצ'נקו שיחק בכל שכבות הגיל של הנבחרות הלאומיות של אוקראינה. בשנת 2020 זומן לראשונה לסגל הנבחרת הבוגרת של אוקראינה. ת הופעת הבכורה שלו במדי הנבחרת ערך ב-3 בספטמבר 2020 במשחק מול נבחרת שווייץ במסגרת ליגת האומות 2020/2021.

נכלל בסגל נבחרת אוקראינה לטורניר יורו 2024.
אך לא שותף באף אחד ממשחקי הנבחרת בטורניר.

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:כדורגלני דינמו קייב
קטגוריה:כדורגלני זוריה לוהנסק
קטגוריה:כדורגלני אנדרלכט
קטגוריה:כדורגלני שחטאר דונצק
קטגוריה:כדורגלני דינמו זאגרב
קטגוריה:כדורגלני פוליסיה ז'יטומיר
קטגוריה:כדורגלני נבחרת אוקראינה
קטגוריה:כדורגלני יורו 2024
קטגוריה:ספורטאים זרים בבלגיה
קטגוריה:ספורטאים זרים בקרואטיה
קטגוריה:אוקראינים שנולדו ב-1997
סילביה רוטנברג

**סילביה רוטנברג** (באנגלית: **Sylvia Rothenberg**; 28 בנובמבר 1915 - ?) הייתה אתלטית יהודייה-אמריקאית. סגנית אלופת ארצות הברית (1937) בריצת 80 מטר משוכות.

## ביוגרפיה
### 1935
באליפות ארצות הברית שנערכה בניו יורק, ב-14 בספטמבר 1935 היא סיימה במקום רביעי בהטלת כידון בתוצאה של 26.99 מטר.

### 1937
#### סגנית אלופת ארצות הברית
באליפות ארצות הברית שנערכה בניו ג'רזי, ב-25 בספטמבר 1937 היא זכתה במדליית כסף בריצת 80 מטר משוכות, אחרי קורה גיינס (12.8 שניות) ולפני אנה לבו. נוסף לכך, היא סיימה פעמיים במקום רביעי בהדיפת כדור ברזל בתוצאה של 10.06 מטר ובהטלת כידון בתוצאה של 30.84 מטר.

### 1939
באליפות ארצות הברית שנערכה בקונטיקט, ב-4 בספטמבר 1939 היא סיימה במקום רביעי בריצת 80 מטר משוכות.

### 1940
באליפות ארצות הברית שנערכה בניו ג'רזי ב-7 ביולי 1940 היא סיימה במקום חמישי בריצת 80 מטר משוכות.

## קישורים חיצוניים

* סילביה רוטנברג, באתר *Track and Field Statistics* 
* By IRV KUPCINET, JEWISH CHAMPIONS, The Detroit Jewish Chronicle⁩, 18 ספטמבר 1936

קטגוריה:אתלטיות אמריקאיות
קטגוריה:אתלטיות יהודיות
סעדיה אזוביב

הרב **סעדיה אזוביב** (לפני ה'ת"ל, 1630 - סביב ה'תפ"ה, 1725) היה פוסק הלכה, פרשן מקראי, בלשן ומשורר. אב בית הדין ורבה של אלג'יר, בראשית המאה השמונה עשרה.
## קורותיו
נולד לאביו הרב נהוראי (הראשון) וגדל באלג'יר. לא יאוחר משנת הת"ע, כיהן כאב בית הדין ורבה של אלג'יר. הדיינים שהיו בבית דינו היו רבי מימון יאפיל, רבי צמח דוראן ורבי בנימין דוראן. בית הדין התכתב בענייני הלכה עם בית הדין של פאס בראשות רבי יהודה בן עטר.

סיפר רבי סעדיה כי בחודש אב ה'תס"ו, נגזרו גזירות קשות על יהודי אלג'יר, בין השאר החלו להרוס את בתי הכנסיות, לאחר שהיהודים התחננו למושל לבל יהרוס את בתי הכנסת, הוא התנה זאת במס כבד מנשוא. בו בזמן סיים את ספרו 'תוכחות מוסר' אותו החל שנתיים קודם לכן. בשנת תס"ז סיים לכתוב את חיבורו 'למודי ה' על אלפא ביתא של תהלים, ובשנת ה'ת"ע סיים לכתוב את פירושו לתהלים 'שיר חדש', והוסיף בהקדמתו שיר הודאה לה'.

בשנת ה'תע"ד (1714), בית הדין בראשות רבי סעדיה אזוביב (דיין ראשון) ורבי מימון יאפיל (דיין שני) באלג'יר שלח כתב הסכמה לרבי משה חאגיז, לפיו הם מסכימים להחרים את נחמיה חיייא חיון שפעל להפצת השבתאות. בין החותמים נמנה גם הרב רפאל ידידיה שלמה צרור (דיין שישי).

רבי סעדיה היה משורר, וכמה מפיוטיו נשתמרו.

נכון לשנת ה'תפ"ג עוד כיהן כאב בית הדין. החוקרים משערים כי נפטר באלג'יר סביב שנת ה'תפ"ה. בהמשך, בנו רבי נהוראי (השני) כיהן כאב בית הדין ורבה של אלג'יר.
## יצירתו
* **תוכחות מוסר** - פירוש לספר משלי, נדפס בליוורנו, ה'תרל"א.
* **למודי ה' -** פירוש לאלפא ביתא של תהילים.
* **שיר חדש** - פירוש על ספר תהלים - בכתב יד.
* **פרי עץ** - פירוש על מאמרי חז"ל. בכתב יד.
* **פסקי דינים** - נדפסו מהם בספרי חכמי דורו.
* **חידושי הלכה** - נזכרו על ידי רבי יהודה עייאש.

## הערות שוליים

קטגוריה:אבות בתי דין
קטגוריה:אלג'יר: רבנים
קטגוריה:פרשני המקרא
תיירנו בארי (2002)

**תיירנו ממאדו בארי** (בצרפתית: **Thierno Mamadou Barry**; נולד ב-21 באוקטובר 2002 בליון שבצרפת) הוא כדורגלן צרפתי המשחק בעמדת החלוץ באברטון מהפרמייר ליג.

## קריירת מועדונים
בארי נולד בליון שבצרפת למשפחה ממוצא גינאי. הוא גדל במחלקת הנוער של טולון, ובשנת 2021 עבר לסושו והחל לשחק בקבוצת המילואים של המועדון.

ב-6 ביולי 2022 חתם בספורטקרינג בוורן מליגת המשנה הבלגית. הוא ערך 31 הופעות ליגה במדי המועדון, בהן הבקיע 20 שערים.

ב-3 ביולי 2023 חתם בפ.צ. בזל מליגת העל השווייצרית, במדיה ערך 38 הופעות ליגה והבקיע 14 שערים.

ב-21 באוגוסט 2024 חתם בארי על חוזה לחמש שנים בוויאריאל מלה ליגה. ב-23 באוגוסט ערך את הופעת הבכורה שלו במועדון, בניצחון 2-1 על סביליה במסגרת המחזור השני בליגה לעונת 2024/2025. ב-26 באוגוסט הבקיע את שער הבכורה שלו בליגה, בניצחון 4-3 על סלטה ויגו במסגרת המחזור השלישי בליגה.

ב-9 ביולי חתם בארי באברטון מהפרמייר ליג ל-4 שנים.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני ספורטקרינג בוורן
קטגוריה:כדורגלני פ.צ. בזל
קטגוריה:כדורגלני ויאריאל
קטגוריה:צרפתים שנולדו ב-2002
נדיה אברהם

**נדיה אברהם** (1933–2018) היא מחלוצות הקהילה הטרנסג'נדרית בישראל.

## קורות חיים
נולדה בבגדאד ב-1933, למשפחה יהודית אמידה, כזכר בשם נאג'י. בילדותה עברה תקיפה מינית בידי קרוב משפחה. תקיפה זו גרמה לה להתבודד בילדותה, להסתגר בחדרה ולא ללכת לבית ספר. בשל כך, לא למדה קרוא וכתוב. בגיל שלוש עשרה עלתה לארץ ישראל במסגרת העלייה הבלתי לגאלית מעיראק, ביחד עם אחותה. לאחר עלייתה, עברה דירה עם אחותה באופן תדיר והתגוררה בשער העלייה בחיפה, בבנימינה, תלפיות, ראשון לציון ולבסוף התמקמה בשכונת התקווה. בהמשך גם שאר משפחתה עלתה לארץ ומספר חודשים לאחר מכן אימה נפטרה. החזרה למגורים משותפים ביחד עם משפחתה פגעה בה, שכן אחיה התעללו בה כלכלית, נפשית וגופנית. סורבה לגיוס לצה"ל.

בגיל שש עשרה ברחה מהבית ועברה לגור ברחוב בתל אביב. בהמשך אומצה על ידי זוג רומנים ללא ילדים, אשר הכירה דרך מכר הומוסקסואל בשם ויקטור, שאומץ אף הוא על ידי הזוג. חיה עם הזוג וויקטור במשך שמונה שנים באור יהודה. בהמשך עברה לבלגיה עם ויקטור והם עבדו בזנות כקרוסדרסריות (בהמשך ויקטור יצא מהארון כאישה טרנסית גם, ושינה את שמו לוויקטוריה) לאורך חמש עשרה שנים נדדה בין מדינות שונות באירופה תוך התפרנסות מזנות.

בהמשך חזרה להתגורר בתל אביב. כשהגיע רופא אמריקאי לארץ ישראל שהתמחה בניתוחי התאמה מגדרית, נפגשה עימו והחליטה לעבור ניתוח. אברהם עברה אבחון פסיכיאטרי ולאחר שבוע כבר עברה את הניתוח. הייתה האישה הרביעית בישראל שעברה ניתוח מסוג זה. לאחר שעברה ועדה רפואית, אושר שינוי מינה במשרד הפנים לנקבה.

לאחר מכן, ניסתה לחזור לאירופה, אך לאחר תקופה קצרה שבה לארץ. המשיכה לעסוק בזנות, ולאחר כשנה חסכה מספיק כסף על מנת לקנות דירה בצפון הישן של תל אביב.

בבגרותה אימצה ילד בן ארבע עשרה שברח מביתו ועבר לגור ברחוב, כשלאורך השנים היא שמרה איתו על קשר ואף סייעה לו לגדל בהמשך את ילדיו. לאחר מותו אלמנתו ושני ילדיו עברו לגור עימה. שמונה עשרה שנים לאחר מכן, השאירה להם את דירתה ועזבה אותה. אף על פי שלא הייתה בקשר עם משפחתה לאורך שנים, ירשה יחידת דיור בשכונת התקווה מאביה. חיה בדירה זו עד שנפטרה בשנת 2018.

## קישורים חיצוניים
* 
* * 

## הערות שוליים

קטגוריה:טרנסג'נדריות ישראליות
קטגוריה:ישראליות ילידות עיראק
קטגוריה:להט"ביות ישראליות
קטגוריה:שכונת התקווה: אישים
קטגוריה:ישראלים ילידי עיראק
קטגוריה:ישראליות שנולדו ב-1933
קטגוריה:ישראלים שנולדו ב-1933
קטגוריה:ישראליות שנפטרו ב-2018
קטגוריה:ישראלים שנפטרו ב-2018
תיירנו בארי (2000)

**תיירנו איסיאגה בארי ארבאלו** (בצרפתית ובספרדית: **Thierno Issiaga Barry Arévalo**; נולד ב-12 בינואר 2000 בסנטה קרוס דה טנריפה שבספרד) הוא כדורגלן ספרדי-גינאי המשחק בעמדת קשר הכנף בקבוצת אנוסיס נאון פאראלימני מליגת העל הקפריסאית, בהשאלה מפאפוס, ובנבחרת גינאה.

## קריירת מועדונים
בארי גדל במחלקת הנוער של טנריפה, ובשנת 2018 החל לשחק בקבוצות המילואים של המועדון. ב-23 באפריל 2021 חתם על חוזה חדש במועדון. ב-4 בספטמבר ערך את הופעת הבכורה שלו בקבוצה הראשונה של המועדון, בניצחון 2-0 על פונפראדינה במסגרת המחזור הרביעי בליגה הספרדית השנייה לעונת . בסך הכל ערך שתי הופעות ליגה במדי המועדון. ב-1 בספטמבר 2022 הושאל ל-SD לוגרונייס מהפרימרה דיוויסיון RFEF. הוא ערך תשע הופעות ליגה במדי המועדון.

ב-13 בספטמבר 2023 חתם בארי באקריטאס חלוראקאס מליגת המשנה הקפריסאית. הוא ערך 21 הופעות ליגה במדי המועדון, בהן הבקיע עשרה שערים.

ב-1 ביולי 2024 חתם בפאפוס מליגת העל הקפריסאית, וב-22 באוגוסט הושאל לאנוסיס נאון פאראלימני, גם היא מליגת העל הקפריסאית.

## קריירה בינלאומית
בארי נולד בסנטה קרוס דה טנריפה שבספרד לאב גינאי ולאם ספרדייה. ב-19 במרץ 2022 זומן לסגל נבחרת גינאה לקראת משחקי הידידות נגד נבחרות דרום אפריקה וזמביה. ב-25 במרץ ערך את הופעת הבכורה שלו בנבחרת, בתיקו 0-0 נגד נבחרת דרום אפריקה.

## קישורים חיצוניים

## הערות שוליים

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלנים ספרדים
קטגוריה:קשרי כדורגל ספרדים
קטגוריה:סנטה קרוס דה טנריפה: כדורגלנים
קטגוריה:כדורגלני טנריפה
קטגוריה:כדורגלני פאפוס
קטגוריה:כדורגלני אנוסיס נאון פאראלימני
קטגוריה:כדורגלני נבחרת גינאה
קטגוריה:ספורטאים זרים בקפריסין
קטגוריה:ספורטאים ספרדים בקפריסין
קטגוריה:גינאים שנולדו ב-2000
קטגוריה:ספרדים שנולדו ב-2000
תיירנו באלדה

**תיירנו באלדה** (בצרפתית: **Thierno Baldé**; נולד ב-10 ביוני 2002 בווילנב-סן-ז'ורז' שבצרפת) הוא כדורגלן צרפתי המשחק בעמדת המגן הימני בקבוצת טרואה מליגת המשנה הצרפתית.

## קריירת מועדונים
באלדה נולד בצרפת לאב גינאי ולאם סנגלית. בן דודו הוא הכדורגלן הסנגלי ויטו בדיאנה .

באלדה גדל במחלקות הנוער של AJ Limeil Brevannes, סנאר-מואזי ופריז סן-ז'רמן. ב-30 ביוני 2020 חתם על חוזה מקצועני ראשון בפריז סן-ז'רמן. ב-13 ביולי 2021 הושאל ללה האבר מליגת המשנה הצרפתית. הוא ערך 31 הופעות ליגה במהלך תקופת ההשאלה.

ב-9 באוגוסט 2022 חתם באלדה בטרואה מליגת העל הצרפתית. ב-14 באוגוסט ערך את הופעת הבכורה שלו במועדון, בהפסד 3-0 לטולוז במסגרת המחזור השני בליגה לעונת 2022/2023. הוא ערך 31 הופעות ליגה בעונה זו, שהסתיימה בירידתה של טרואה לליגה הצרפתית השנייה.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני לה האבר
קטגוריה:כדורגלני טרואה
קטגוריה:צרפתים שנולדו ב-2002
תמר שטיינברג

**תמר שטיינברג** (נולדה ב-21 באוגוסט 2006) היא גולשת רוח ישראלית, סגנית אלופת העולם (אורהוס 2025), אלופת עולם עד גיל 23 (סילבפלנה 2024) ופעמיים אלופת ישראל (2023 ו-2024) בדגם iQFOiL. 

## קריירה
שטיינברג החלה להתאמן בגלישה בגיל 10.

בשנת 2021, זכתה באליפות אירופה לנוער עד גיל 17 שהתקיימה בקרואטיה ובאליפות העולם לנוער עד גיל 17 שהתקיימה באיטליה.

בשנת 2022, זכתה באליפות העולם לנוער עד גיל 17 שהתקיימת בהולנד.

שטיינברג זכתה באליפות העולם עד גיל 23 בדגם iQFoil בשנת 2024, וכן באליפות ישראל בשנים 2023 ו-2024.

זוכת מדליית זהב בתחרות שנערכה בהייר, צרפת, באפריל 2025.

באליפות העולם 2025 שנערכה באורהוס שבדנמרק, היא סיימה במקום השני וזכתה במדליית הכסף. את 13 שיוטי המוקדמות היא סיימה במקום השני המשוקלל ועלתה ישירות לגמר, שם הייתה זקוקה לשני ניצחונות כדי לזכות במדליית הזהב. במקצה הראשון של הגמר היא סיימה במקום השלישי, את המקצה השני היא ניצחה ובמקצה השלישי היא סיימה במקום השלישי וזכתה במדליית הכסף כאשר הבריטית אמה וילסון השיגה את הניצחון השני שלה בגמר וזכתה במדליית הזהב.

## חיים אישיים
שטיינברג מתגוררת בקיבוץ נחשולים. אביה, גור שטיינברג, הוא מאמן שיט שאימן את נבחרת הגברים של ישראל בגלישת רוח במספר אולימפיאדות, ואמה, פרופ' נילי שטיינברג, בעברה שחיינית מצטיינת בהפועל נהריה וכיום ראש בית הספר לחינוך ולהוראת החינוך הגופני ב. יש לה שלושה אחים ואחיות.

## קישורים חיצוניים

* 

## הערות שוליים

קטגוריה:גולשות רוח ישראליות
קטגוריה:נשים שייטות ישראליות
קטגוריה:נחשולים: אישים
קטגוריה:ישראליות שנולדו ב-2006
קטגוריה:ישראלים שנולדו ב-2006
שגיא ברוך

**שגיא ברוך** (נולד ב-1978) הוא קצין בצה"ל בדרגת תת-אלוף, המפקד על מנהלת מגן ישראל. בתפקידו האחרון שימש מפקד מחוז דרום בפיקוד העורף. קודם לכן שימש מפקד גדוד שחר.

## ביוגרפיה
ברוך נולד בקריית אתא לאבי ואיילה, ובנערותו עברה משפחתו לכפר הרא"ה. למד בישיבת בני עקיבא כפר הרא"ה, התגייס לצה"ל ועבר מסלול הכשרה כלוחם, קורס מ"כים חי"ר וקורס קציני חי"ר בחטיבת הנח"ל.

בהמשך מונה למפקד פלנ"ט נח"ל, ובשנת 2014 מונה למפקד גדוד שחר בפיקוד העורף.

בשנת 2020 הועלה לדרגת אלוף-משנה ומונה למפקד מחוז דרום בפיקוד העורף, וכיהן בתפקיד עד 2024. 

במתקפת הפתע על ישראל בשמחת תורה ה'תשפ"ד ניהל את הקרב בבסיס אורים בו שוכנת מפקדת המחוז. במהלך הסתערות על המחבלים הוא נפצע בכתפו.

ב-28 באוקטובר 2024 הועלה לדרגת תת-אלוף לקראת כניסתו לתפקיד ראש מנהלת מגן ישראל באגף התכנון.

## חייו האישיים
גר בכפר הרא"ה שבעמק חפר נשוי ואב לארבעה ילדים. אחיו הוא הרב חיים ברוך ראש ישיבת ברוכין. אחיו הנוסף הרב ינון ברוך משמש כר"מ בישיבת ישיבת שירת משה ביפו.

## קישורים חיצוניים

## הערות שוליים

קטגוריה:תתי-אלופים בצה"ל
קטגוריה:כפר הרא"ה: אישים
קטגוריה:בוגרי ישיבת כפר הרא"ה
קטגוריה:מפקדי מחוז דרום בפיקוד העורף
קטגוריה:ישראלים שנולדו ב-1978
אחמד פתאלי

**אחמד פתאלי** (ערבית: **أحمد فتالي**) (נולד ב-1960) הוא ראש המועצה המקומית ע'ג'ר מאז שנת 2003.

## ביוגרפיה
פתאלי הוא בן אחותו של ראש המועצה הקודם והוותיק של הכפר, השייח סלמאן אלח'טיב, אשר הנהיג אותו מאז כיבושו במלחמת ששת הימים ועד שנת 2003. כבר בקדנציה האחרונה של אלח'טיב ביקש לפרוש מהתפקיד אולם תושבי הכפר ביקשו ממנו להאריך כהונתו. בבחירות 2003 הודיע שלא יתמודד, וישנן טענות כי הציע את פתאלי למחליפו.

פתאלי שימש כמורה שנים רבות וטרם בחירתו לראשות המועצה שימש כסגן מנהל בית הספר היסודי ביישוב ומנהל מרכז התרבות של הכפר. עוד טרם בחירתו נחשב למנהיג רוחני ולדמות אהודה ביישוב. הוא נבחר לראשות המועצה ב-2003 כשהיה בגיל 43, ללא מועמדים אחרים לתפקיד, וגם במערכות הבחירות לאחר מכן איש לא התמודד מולו.

בשנת 2012 הקים בסיוע מפעל הפיס את 'גן השלום' ביישוב כסמל לשלום בין העמים. בלשכתו הציב את סמלי המדינה ותמונות ראש הממשלה והנשיא. פתאלי שם דגש על פיתוח התיירות בכפר, על אף המגבלה המחייבת תיאום מראש עם הצבא של כניסת ישראלים לשטחו.

בשנת 2024, בתקופת כהונתו, אושרה הרחבת הכפר והקמת שכונה נוספת בו.

## חיים אישיים
פתאלי נשוי, ואב לשמונה.

## הערות שוליים

קטגוריה:ראשי רשויות מקומיות בישראל
קטגוריה:ערבים בראשות רשויות מקומיות בישראל
קטגוריה:עלווים
קטגוריה:ע'ג'ר
קטגוריה:ישראלים ילידי סוריה
קטגוריה:ישראלים שנולדו ב-1960
הדרכה פסיכו-חינוכית

**הדרכה פסיכו-חינוכית, פסיכו-חינוך** או **הדרכה פסיכולוגית** (באנגלית: **Psychoeducation**) היא התערבות טיפולית במהלכה המטפל מסביר את מנגנוני החולי, ומדריך את המטופל כיצד להתמודד עם קשיים שהחולי יוצר. השיטה מבוססת ראיות מדעיות (Evidence-based), אשר הראו כי ביכולתה לגרום להטבה בתהליך הטיפולי, אף אם ההדרכה מבוצעת באופן קצר.

ניתן לשלב הדרכה פסיכו-חינוכית בטיפול בהפרעות כמו: סכיזופרניה, דיכאון קליני, הפרעות חרדה, הפרעות אכילה, דו קוטביות, הפרעת קשב, ריכוז והיפראקטיביות (ADHD), והפרעת אישיות גבולית ואנטיסוציאלית. השימוש בהתערבות זו אינה מוגבלת לתחום ההפרעות הנפשיות, ותיתכן הטבה גם בהיבטים מסוימים של מחלות אורגניות.

הדרכה פסיכו-חינוכית מציעה למטופלים בסביבה אמפתית ותומכת כלים המסייעים להבעה ולתקשורת, לצד דרכים לפתרון בעיות הנובעות מההפרעה. ההדרכה אינה מיועדת רק למטופל, ולרוב כוללת גם מתן מידע רלוונטי למשפחת המטופל. המידע המסופק מיועד לעזור למשפחה לדעת כיצד להגיב בצורה טובה יותר למצב המטופל, ולהבין אותו.

יותר מ-30 מחקרים מספקים עדויות הממחישות כי התערבות זו משפרת את הרווחה (well-being) המשפחתית של המטופל, מפחיתה את שיעור ההישנות (חזרת המחלה), ומאיצה החלמה מהמחלה.

## היסטוריה
ממוזער|220x220 פיקסלים| ג'ון אי דונלי
המושג "פסיכו-חינוך" צוין בגלגולים שונים בתחילת המאה העשרים. לראשונה בגלגולו המוקדם הופיע המונח בשנת 1911, בכותרת מאמר בשם "פסיכותרפיה וחינוך מחדש" ("Psychotherapy and re-education") שכתב ג'ון א. דונלי ופורסם בכתב העת "The Journal of Abnormal Psychology". כשלושים שנה לאחר מכן, כבר הופיע המונח בגלגול מאוחר יותר בכותרת ספר בשם "הקליניקה הפסיכו-חינוכית" ("The psychoeducational clinic") אותו כתב בריאן א. טומלינסון בשנת 1941 בצרפתית. עם זאת, המופע הראשון של המונח פסיכו-חינוך הוא בתזה "La stabilité du comportement" שפורסמה ב-1962.

הפופולריות והפיתוח של המונח פסיכו-חינוך לצורתו הנוכחית מיוחסת באופן נרחב לחוקרת האמריקאית Carol M. Anderson בשנת 1980 אשר ביססה את השיטה בהקשר של טיפול בסכיזופרניה. מחקרה התרכז בחינוך קרובי משפחה לגבי הסימפטומים כמו גם לגבי התהליך המחלתי של הסכיזופרניה. בנוסף, מחקרה התמקד בניהול מתחים ובשיפור רווחת בני המשפחה בינם לבין עצמם, בהתמודדותם עם הסכיזופרניה של קרוב משפחתם.

## סיכונים אפשריים ותופעות לוואי
לעיתים קרובות לחולים עם מחלה חריפה (אקוטית) קיימות הפרעות בחשיבה ובתפיסה. בשלבים אלו יש להיזהר שלא להציף את החולה במידע רב מדי, אשר עלול לבלבלו. בנוסף, הידע המפורט על המצב הבריאותי, על אפשרויות הטיפול, על סיכויי ההחלמה ובאופן כללי על תהליך המחלה, עלול להלחיץ את החולה ואת משפחתו אם מתבצע בצורה שאינה מותאמת.

## ראו גם
* טיפול משפחתי
* פסיכותרפיה קבוצתית
* טיפול קוגניטיבי-התנהגותי

## הערות שוליים

קטגוריה:עבודה סוציאלית
בכה הראשון ג'אקלי

**בֶּכָּה הראשון ג'אקלי** (בגאורגית: **ბექა I ჯაყელი**; 1240 לערך-1306) היה נסיך שליט (מתאווארי) גאורגי מבית ג'אקלי  אשר שלט על אתאבגות סאמצחה. נסיכותו כללה את סאמצחה, אג'ריה, שַׁווְשֶׁתִּי , קְלַארְגֵּ'תִי , לאזיסטן  (צַ'אנֵתִי, באזור סנג'ק לאזיסטן של היום), טָאוֹ , קוֹלָהּ , ארטאני ורוב ג'אוואחתי. ממלכתו השתרעה מטָשִׁיסְקָארִי  (כיום בנפת חאשורי) ועד קָרְנוּ-כָּלָּכִּי (კარნუ-ქალაქი, כיום ארזורום) והים השחור. בתקופת שלטונו התקיימה אתאבגות סאמצחה כישות עצמאית פוליטית מהממלכה הגאורגית. ווסאל של האילח'אנים, העלה מיסים הקבועים והשתתף במסעות המלחמה שלהם. למרות היותו וסאל של האילח'אנים ועצמאי פוליטית, שמרה הנסיכות על קשרים מסוימים עם הממלכה הגאורגית ובכה עצמו קיבל תואר מַנְדָּטוּרְתּוּחֶצֶסִי , תואר בכיר בחצר הגאורגית.

בתקופת שלטונו של בכה, הטורקים הסלג'וקים מסולטנות רום החלו לתקוף את הגבולות הדרום-מערביים של הנסיכות. לאחר סדרת פלישות בהובלתו של אזאט מוסא , הוא הצליח להדוף את ההתקפות.

בכה היה תומך בשמירה על ההשפעה הפוליטית הגאורגית של האימפריה של טרפזונטס. מסיבה זו, הוא השיא את בתו גִ'יאָגָ'אַק  עם אלכסיוס השני , קיסר האימפריה של טרפזונטס. את בתו הנוספת של בכה, נָתֶלָּה , השיא לדמטרה השני  מלך גאורגיה שילדה לו את גיאורגי  היורש לכס המלכות. לאחר שהמונגולים הוציאו להורג את דמטרה גדל גיאורגי החמישי בחצר המלכות של סבו.

## קישורים חיצוניים

* 

## הערות שוליים

קטגוריה:אנשי צבא גאורגים
קטגוריה:גאורגיה: אצולה
קטגוריה:סאמצחה
ג'ו וולף

**ג'וזף (ג'ו) ג'יימס וולף** (באנגלית: **Joseph James Wolf**; 17 בדצמבר 1964 – 26 בספטמבר 2024) היה כדורסלן ומאמן אמריקאי. וולף שיחק במשך 11 עונות בליגת ה-NBA בשבע קבוצות שונות.

## קריירה כשחקן
וולף נולד בשנת 1964 בקוהלר, ויסקונסין, ארצות הברית. הוא הוביל את התיכון המקומי לזכייה באליפות המדינה במשך 3 שנים רצופות. שיחק במשך 4 שנים בקבוצת הכדורסל של אוניברסיטת קרוליינה הצפונית בצ'אפל היל תחת המאמן דין סמית'.

בדראפט של עונת 1987 נבחר במקום ה-13 על ידי הלוס אנג'לס קליפרס. במהלך 11 עונות שיחק בשבע קבוצות שונות, בעיקר כשחקן מחליף שעולה מהספסל. קלע 4.2 נקודות ולקח 3.3 ריבאונדים בממוצע לאורך הקריירה.

## כמאמן
לאחר הפרישה ממשחק פנה לקריירת אימון. הוא אימן את איידהו סטאמפיד בליגת ה-CBA ואת קולורדו 14' בליגת הפיתוח של ה-NBA. שימש כעוזר מאמן של סקוט סקיילס בקבוצת מילווקי באקס. לקראת עונת 2014/2015 הצטרף לצוות האימון של ליונל הולינס בברוקלין נטס.

בשנת 2017 שב לליגת המכללות ומונה כעוזר מאמן באוניברסיטת קרוליינה הצפונית בווילמינגטון. לאחר שנה מונה למאמן גרינסבורו סווארם מליגת הפיתוח, תפקיד אותו מילא במשך שתי עונות. באוקטובר 2023 מונה לעוזר מאמן ויסקונסין הרד.

## סטטיסטיקה
### בעונה הסדירה ב-NBA

#### בפלייאוף

## קישורים חיצוניים

## הערות שוליים

קטגוריה:אמריקאים ילידי ויסקונסין
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:בחירות דראפט של לוס אנג'לס קליפרס
קטגוריה:כדורסלני לוס אנג'לס קליפרס
קטגוריה:כדורסלני דנוור נאגטס
קטגוריה:כדורסלני בוסטון סלטיקס
קטגוריה:כדורסלני פורטלנד טרייל בלייזרס
קטגוריה:כדורסלני מילווקי באקס
קטגוריה:כדורסלני אורלנדו מג'יק
קטגוריה:כדורסלני שארלוט הורנטס
קטגוריה:ויסקונסין: כדורסלנים
קטגוריה:אמריקאים שנולדו ב-1964
קטגוריה:אמריקאים שנפטרו ב-2024
ח'ליל יוסף חרב

**ח'ליל יוסף חרב** (בערבית: **خليل يوسف حرب**, ידוע גם בשם: **חאג' ח'ליל חרב**; נולד ב-9 באוקטובר 1958) הוא מחבל לבנוני בכיר בארגון הטרור "חזבאללה". בעבר שימש כמפקד יחידה 1800 וכמפקד יחידה 3800 בארגון, והיה יועץ קרוב למזכ"ל חזבאללה חסן נסראללה.

ב-2013 הגדירה אותו מחלקת המדינה של ארצות הברית כמחבל עולמי שהוכרז באופן מיוחד.

## ביוגרפיה
ח'ליל יוסף חרב, המכונה חאג' ח'ליל חרב, הוא מחבל לבנוני בכיר מארגון הטרור חזבאללה. על פי דיווחים, בעבר שימש כמפקד יחידה 3800 וגם כמפקד יחידה 1800, שתפקידה התמקד בגיוס פלסטינים, הקמת תשתיות טרור והוצאה לפועל של פיגועים בשטח ישראל. לאחר פירוקה של יחידה 1800, הוקמה יחידה 133, הממשיכה את הרעיון של קודמתה אך עם סמכויות נרחבות יותר. על פי דיווחים, קיימת אפשרות שחאג' ח'ליל חרב משמש גם כמפקד יחידה זו. על פי דיווחים, חאג' ח'ליל חרב גם עסק בנושא ההברחות של חזבאללה.

חאג' ח'ליל חרב גם היה יועץ קרוב בתחום הביטחוני לחסן נסראללה שחוסל בידי ישראל ב-27 בספטמבר 2024.

ב-22 באוגוסט 2013, הגדירה אותו מחלקת המדינה של ארצות הברית כמחבל עולמי שהוכרז באופן מיוחד והציעה פרס של עד 5 מיליון דולר עבור מידע לגביו.

## הערות שוליים

קטגוריה:מחבלים עולמיים שהוכרזו באופן מיוחד
קטגוריה:לבנונים שנולדו ב-1958
זהב (אלבום)

**זהב** הוא אלבומו השלישי והכפול של המוזיקאי והזמר-יוצר שרון הולצמן שיצא בפברואר 2008.

## רקע
תהליך הכנת האלבום ארך כשנתיים שבמהלכן הוקלטו 28 שירים אך לבסוף נבחרו לאלבום 23. חלק מהשירים הופקו מוזיקלית על ידי ארי קטורזה וחלק על ידי שרון הולצמן. האלבום זכה לשבחים וביקורות חיוביות.

## רשימת השירים

## השתתפו באלבום
*ארי קטורזה – שירה, קולות, גיטרה
*רון בונקר – גיטרות, שירה,
*אורן ג'ורנו – תופים, קולות
*ארז רוסו – גיטרות
*יהל דורון – גיטרות, קולות
*אסף לסרי – בס
*חן ירמיצקי – קלידים
*קובי ויטמן – טכנאי הקלטה ומיקס
*שמוליק דניאל – טכנאי הקלטה ומיקס
*סיימון ווינשטוק – מיקס, מאסטרינג

## קישורים חיצוניים
* 
* אסף נבו, שווה זהב, באתר "מומה", 6 במרץ 2008
* יוסי חרסונסקי, זהב שצריך להגיע לפלטינה, באתר "חרסונסקי מיוסיק", 9 במרץ 2008

קטגוריה:אלבומים בעברית
קטגוריה:אלבומי חברת נענע דיסק
אבראהים אמין א-סייד

**אבראהים אמין א-סייד** (בערבית: **إبراهيم أمين السيد**, בתעתיק מדויק: **אבראהים אמין אלסיד**; נולד ב-1960) הוא אחד ממייסדי ארגון הטרור חזבאללה ומשמש כראש המועצה הפוליטית של חזבאללה.

## ביוגרפיה
א-סייד נולד בשנת 1960 בכפר האאוש אלנבי, הממוקם במחוז בעלבכ שבמזרח לבנון. הוא המשיך את לימודי הדת שלו בקום, איראן, אחד המרכזיים של לימוד האסלאם השיעי.

בתחילת שנות ה-80 היה א-סייד מעורב בתנועת אמל ושימש כנציגה באיראן. עם זאת, בעידודם של בכירים איראנים, הוא מתח ביקורת על מנהיגותה של אמל, ובמיוחד על נביה ברי, והודיע בפומבי על עריקתו מהמפלגה במהלך מסיבת עיתונאים בטהראן. עריקתו סימנה את תחילת מעורבותו העמוקה בחזבאללה. 

עם שובו ללבנון הפך א-סייד לאחת הדמויות הבכירות בחזבאללה, בעיקר בפלג הנתון להנחייתו הרוחנית של האייתוללה מוחמד חוסיין פדלאללה, המכונה "דולת חזבאללה לבנאן". קבוצה זו הפכה לאחד ממרכיבי הליבה של תנועת חזבאללה.

א-סייד הוא דמות מרכזית בחזבאללה, הארגון הלבנוני השיעי שהוקם בשנת 1982. הוא אחד ממייסדי הארגון, לצד דמויות מפתח אחרות כגון עבאס מוסאווי ומוחמד יזבכ. במשך השנים, שימש א-סייד הדובר הרשמי הראשון של חזבאללה.

א-סייד משמש בתפקיד ראש המועצה הפוליטית של חזבאללה, שתפקידה לספק ייעוץ פוליטי ומדיני למועצת השורא של חזבאללה ולהיות אחראית על הקשר עם הגופים הפוליטיים השונים. תפקידו זה מעניק לו השפעה רבה על ההחלטות הפוליטיות והאסטרטגיות של הארגון.

ב-2013, כאשר חזבאללה היה מעורב במלחמת האזרחים בסוריה, א-סייד הודה בפומבי כי הארגון פועל במדינה השכנה (סוריה) כדי להגן על הלבנונים מפני "שיתוף הפעולה הישראלי-אמריקני". הוא הצהיר כי חזבאללה שואף "למנוע את נפילת סוריה לשליטתה של וושינגטון ותל אביב".

במהלך מלחמת חרבות ברזל (מבצע חיצי הצפון), התרחשו התפתחויות דרמטיות בצמרת חזבאללה. לאחר חיסולו של מזכ"ל הארגון חסן נסראללה ברובע הדאחייה במבצע סדר חדש ב-27 בספטמבר 2024, עלה שמו של האשם ספי א-דין, ראש המועצה המבצעת של חזבאללה, כמועמד להחליפו. לאחר שצה"ל חיסל גם אותו בלילה שבין 3 באוקטובר ל-4 באוקטובר 2024, א-סייד הוזכר כמועמד לתפקיד מזכ״ל חזבאללה, אך לא נבחר. את התפקיד ירש בסופו של דבר נעים קאסם, שכיהן כסגנו של חסן נסראללה עד לחיסולו.

## הערות שוליים

קטגוריה:פעילי חזבאללה
קטגוריה:טרוריסטים לבנונים
קטגוריה:אנשי דת מוסלמים שיעים
קטגוריה:לבנונים שנולדו ב-1960
הזדמנות אחרונה לאהבה

**הזדמנות אחרונה לאהבה** (באנגלית: **Last Chance Harvey**) הוא סרט רומנטי אמריקאי משנת 2008 בכתיבה ובימוי של ג'ואל הופקינס , עם דסטין הופמן ואמה תומפסון בתפקידים הראשיים.

העלילה מתרחשת בלונדון והיא על קשר רומנטי בן גבר ואישה בודדים שנפגשים במקרה.

דסטין הופמן היה מועמד לפרס גלובוס הזהב לשחקן הטוב ביותר - סרט מוזיקלי או קומדיה.

אמה תומפסון הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

## תקציר העלילה
הארווי שיין (דסטין הופמן) הוא פסנתרן ג'אז ומלחין בניו יורק. הוא מתפרנס מהלחנת זמרירים לפרסומות. הבוס שלו, מרווין (ריצ'רד שיף) לא מרוצה מעבודתו ורומז לו כי הוא מועמד לפיטורים.

הארווי הוא גרוש וטס כעת לנישואי בתו סוזן (ליאן בלבן) עם בחיר ליבה סקוט (דניאל לאפיין) בלונדון.

קיית ווקר (אמה תומפסון) עובדת באגף הסטטיסטיקה של נמל התעופה בלונדון. היא מנסה לשאול את הארווי מספר שאלות אבל הוא מתנצל שהוא ממהר. קיית היא רווקה שדואגת ומטפלת באמה הקשישה והדואגת מגי (איילין אטקינס).

הארווי נפגש עם גרושתו ג'ין (קתי בייקר) ובעלה בריאן (ג'יימס ברולין) ביחד עם סוזן והחתן המיועד סקוט (דניאל לאפיין). הוא מרגיש "אאוטסיידר" וכאשר הסוזן מודיעה לו כי אביה החורג ילווה אותה לחתונה ולא הוא, הוא מודיע לה כי הוא נאלץ לחזור לניו יורק לרגל עבודתו.

הוא מאחר לטיסה ובבר בשדה התעופה הוא פוגש שוב את קייט. מתפחת ביניהם שיחה והארווי מספר לה על חתונת בתו והיא משכנעת אותו לחזור לטקס החתונה אתה. הארווי עומד על זכותו לברך את בתו במקום בריאן.

לאחר הטקס מתקשר אליו מרווין ומבקש ממנו לחזור לעבודה כי המחליפים שלו גרועים. הארווי משיב לו כי החליט להתפטר. הוא קובע עם קיית להיפגש למחרת אבל בגלל שהמעלית במלון מקולקלת הוא נאלץ לעלות במדרגות ומקבל התקף טכיקרדיה על-חדרית ומאושפז.

קיית מחכה לו ומתאכזבת כשאינו מופיע.

הארווי משתחרר מהאשפוז, מוצא את קיית, מסביר לה והיא מסכימה להמשיך את הקשר אתו.

## צוות השחקנים

## קישורים חיצוניים
* 

* קדימון להזדמנות אחרונה לאהבה, באתר יוטיוב
* הארווי מברך בחתונת בתו, באתר יוטיוב
* 
* 
## הערות שוליים

קטגוריה:סרטי 2008
קטגוריה:סרטים אמריקאיים
קטגוריה:סרטים באנגלית
קטגוריה:סרטים רומנטיים
קטגוריה:לונדון בקולנוע
קטגוריה:סרטי דרמה רומנטית אמריקאיים
מוחמד אבו ח'מיס

**מוחמד אבו ח'מיס** (בערבית: **محمد أبو خميس**; נולד ב-25 במאי 1991) הוא כדורגלן ערבי-ישראלי בעל דרכון פלסטיני המשחק בעמדת הבלם במכבי אחי אכסאל.

## קריירה
אבו ח'מיס התחיל את הקריירה שלו בקבוצות הילדים של הפועל נצרת עילית. בספטמבר  חתם בהפועל מגדל העמק במדיה שיחק ארבע עונות והיה שותף לעליה שלה לליגה א' צפון. בקיץ  חתם במכבי דלית אל-כרמל, אך כעבור כמה חודשים חזר למגדל העמק.

בינואר  חתם בואדי א-ניס מליגת העל הפלסטינית. ב-24 בפברואר 2015 ערך את הופעת הבכורה שלו בזירה הבינלאומית בתיקו 1–1 נגד אל-ג'זירה (ירדן) במסגרת מוקדמות ליגת האלופות האסיאתית. בהמשך הקריירה שיחק בהילאל אל-קודס, שבאב אל-ח'ליל וג'בל מוכאבר.

בקיץ  חזר לליגה הישראלית כאשר חתם בהפועל מגדל העמק. שנה לאחר מכן חתם במכבי אחי אכסאל.

ב-16 ביוני 2015 ערך את הופעת הבכורה שלו בנבחרת פלסטין בניצחון 0-6 נגד  במסגרת מוקדמות מונדיאל 2018.

## קישורים חיצוניים

קטגוריה:כדורגלנים פלסטינים
קטגוריה:כדורגלנים ערבים ישראלים
קטגוריה:בלמי כדורגל פלסטינים
קטגוריה:בלמי כדורגל ישראלים
קטגוריה:נצרת: כדורגלנים
קטגוריה:כדורגלני הפועל מגדל העמק
קטגוריה:כדורגלני הילאל אל-קודס
קטגוריה:כדורגלני שבאב אל-ח'ליל
קטגוריה:כדורגלני ג'בל מוכאבר
קטגוריה:כדורגלני נבחרת פלסטין
קטגוריה:פלסטינים שנולדו ב-1991
קטגוריה:ישראלים שנולדו ב-1991
חבורת הלוחמים

**חבורת הלוחמים** (באנגלית: **The Warriors**) הוא סרט פעולה-פולחן משנת 1979 בבימויו של וולטר היל. הסרט מבוסס על רומן מאת סול יוריק משנת 1965 שהיה מבוסס על אנבסיס של קסנופון.  ועוקב אחר כנופיית רחוב בשם "הלוחמים" מניו יורק, המואשמת ברצח מנהיג כנופיות אחר, סיירוס. החבורה נאלצת להימלט ממנהטן חזרה לשכונתם בקוני איילנד, בעוד כל כנופיות העיר רודפות אחריהם. לאורך הלילה הם נלחמים במגוון כנופיות צבעוניות, מה שהפך את הסרט לקלאסיקת פעולה ייחודית.

לאחר דיווחים על ונדליזם ואלימות, סרטי פרמאונט עצרו זמנית את מסע הפרסום שלהם ושחררה את בעלי אולמות הקולנוע מהחוזה להקרנת הסרט. למרות קבלת הפנים השלילית בתחילה, הלוחמים הפך מאז לסרט פולחן וזוכה להערכה מחדש על ידי המבקרים.

בספרו על הסרט, הסופר שון איגן סיכם את כוח המשיכה שלו: "בעוד שהסביבה בה מתרחש 'הלוחמים' הייתה בדרך כלל מוצגת בסרטים כבחינה של בעיה חברתית, סרט זה תיאר את החיים מנקודת המבט של כנופיות הרחוב. זו הייתה גישה ברורה אך מהפכנית, שהדהדה בקרב מעמד הפועלים העירוני, ובמיוחד בקרב הדור הצעיר שבו".

## תקציר העלילה
לאחר שמנהיג הכנופיות סיירוס נורה למוות במהלך פגישה גדולה של כנופיות ניו יורק, "הלוחמים" מוצאים את עצמם מואשמים ברצח שלא ביצעו. הם נאלצים להימלט ולהגיע חזרה לאזור הבית שלהם בקוני איילנד, תוך כדי שהם מתמודדים עם הכנופיות השונות שרודפות אחריהם. המסע המורכב עובר דרך שכונות עוינות, תחנות רכבת, וסמטאות חשוכות, תוך שהחבורה נאבקת לשרוד.

## צוות השחקנים הראשי
* מייקל בק בתפקיד סוואן
* ג'יימס רימר בתפקיד אייאקס
* דבורה ואן ואלקנבורג בתפקיד מרסי
* מרסלינו סאנצ'ס בתפקיד רמברנדט
* דייוויד האריס בתפקיד קוצ'יז
* דורסי רייט בתפקיד קליאון
* טרי מיכוס בתפקיד ורמין
* דייוויד פטריק קלי בתפקיד לות'ר
* רוג'ר היל בתפקיד סיירוס
* לין ת'יגפן בתפקיד השדרנית
* תומאס ג'י. ווייטס בתפקיד פוקס

## קבלה וביקורות
לאחר שבועיים ללא תקריות, הרחיבה חברת ההפצה את קמפיין המודעות של הסרט כדי לנצל ביקורות חיוביות ממבקרים ידועים, כולל פאולין קייל מהמגזין "הניו יורקר". קייל כתבה: "הלוחמים הוא סרט של קולנוענים אמיתיים: מבחינה ויזואלית יש לו את ההשפעה שהייתה ל-'Rock Around the Clock' מאחורי כתוביות הפתיחה של הסרט זרע הפורענות. הלוחמים הוא כמו רוק ויזואלי". בתיאטרון Grand Illusion Cinema בסיאטל, מתכנת הסרטים זאק קרלסון נזכר: "אנשים נדחסו פנימה, שכבו על הרצפה והריעו". בשבוע השישי להקרנתו, הכניס הסרט 16.4 מיליון דולר, הרבה מעבר לתקציב המוערך של 4 עד 7 מיליון דולר. 

"הלוחמים" קיבל ביקורות שליליות ממבקרים בני זמנו, שגינו את חוסר הריאליזם בסרט ומצאו את הדיאלוגים בו מאולצים. בביקורתו עבור השיקגו סאן-טיימס, העניק רוג'ר איברט לסרט שניים מתוך ארבעה כוכבים, וכתב כי למרות יכולות הבימוי של וולטר היל, הסרט אינו מציאותי בסגנונו המאנייריסטי, מה שמונע מהדמויות עומק וספונטניות: "למרות הרושם שמודעות הפרסום עשויות ליצור, הסרט הזה כלל לא מתכוון להיות סרט פעולה. מדובר ביצירה סגורה. זהו בלט של אלימות גברית מסוגננת".

בשנת 2024 יצא אלבום קונספט, מעין מחזמר המבוסס על עלילת הסרט, שכתב והלחין לין מנואל מירנדה.

## קישורים חיצוניים

* 

https://warriorsalbum.com

## הערות שוליים

קטגוריה:סרטי פרמאונט
קטגוריה:סרטי מרדף אמריקאיים
קטגוריה:סרטי 1979
קטגוריה:סרטי פולחן
קטגוריה:סרטים המבוססים על רומנים אמריקאים